Finding Neverland

Finding Neverland 2004an Marc Forsterrek zuzenduriko filma historiko dramatikoa da. Pelikula honetan J.M.Barrie idazlearen esperientzia kontatzen da Peter Pan eleberria idazterako orduan. Gidoia Allan Kneek-en The Man Who Was Peter Pan antzezlanean oinarrituta dago.

Filma Oscar sarietarako izendatua izan zen, Pelikula onena, Egokitutako gidoi onena eta Aktore onenaren kategorietan, besteak beste.

Pelikulak 2012an izen berarekin antzerkietan estreinatutako musikalaren inspirazioa izan zen.

Argumentua 
Sir James Matthew Barie antzerki-lanen idazlea da. Bere obrei buruzko kritika onak jasotzeari uzten dionean, istorio berri bat idaztea erabakitzen du. Kesingtong Lorategietan dagoela, Sylvia Llewelyn Davies emakume alarguna eta bere semeak Peter, Jack, George y Michael ezagutzen ditu. Haien artean badirudi Peter dela James atsegin ez duen bakarra. Barrie familiaren adiskide sendoa bilakatzen da, baina bere emaztea den Maryk eta Sylviaren amak ez dute adiskidetasun hau onartzen.

Idazleak eta Llewelyn Davies familiak uda bikaina pasatzen dute batera, zeinetan bai haurrek bai idazleak berak asko ikasten duten guztien artean, bereziki Peter-ek. Honek harreman oso estua sortzen du J.M. Barrie idazlearekin. Egun batean, zelaian daudela paseatzen, Sylvia eztulka hasten da geldiezinik, horrela deskubritzen dute birikietako arazo bat duela. Sylviak erabakitzen du ez dituela ez tratamendurik ez medikaziorik hartuko, nahiz eta honek bere osasuna okerragotuko duen.

James-en emaztea nazkatu egiten da bere senarra beste familia batekin konpartitzeaz eta hau uztea erabakitzen du. Sylviaren osasunak modu larrian txarrera egiten du, itxaropen gutxi batzuekin geratuz.

Barriek aparteko antzezlana idazten du Sylviaren familiarekin batera bizitako esperientzietan oinarrituz, Peter, familiako haurretako bat, obrako protagonista izanik. Antzerki-lanak izugarrizko arrakasta lortzen du eta fantasiazko giroak eta pertsonaien originaltasunak ikusleak liluratzen ditu.

Sylviaren osasunak ez du inolako hobekuntzarik izaten. Estreinaldiaren gauean Barrie jauna Sylviaren bila doa eta ezer ez gertatuko balitz bezala jokatzeari uzteko eskatzen dio, baina emakumeak aditzera ematen dio bere ordua heltzear dagoela eta ez daukala konponbiderik. Honetaz konturatzean, James-ek erabakitzen du Llewelyn Davies familiaren etxera bertaratzea antzezlana. Horrela, arratsalde batean George-k amari eskatzen dio beheko pisura jaistea eta bertan aurkitzen ditu obrako antzezle, atrezzo eta musikariak ere. Amaieran atzeko hormatik oihal bat igotzen da eta Neverland ikus daiteke. Sylvia lurralde magiko horretan murgiltzen da eta horrela irudikatzen da bere heriotza, Neverland-en igarotako betiko egonaldia bezala. Azkenean James-ek eta Sylviaren amak haurren tutoretza konpartitzen dute.

Aktoreak 
 Johnny Depp: James Matthew Barrie
 Kate Winslet: Sylvia Llewelyn Davies
 Julie Christie: Mrs. Emma du Maurier
 Freddie Highmore: Peter Llewelyn Davies
 Nick Roud: George Llewelyn Davies
 Joe Prospero: Jack Llewelyn Davies
 Luke Spill: Michael Llewelyn Davies
 Radha Mitchell: Mary Ansell Barrie
 Dustin Hoffman: Charles Frohman
 Kelly Macdonald: Peter Pan
 Eileen Essell: Snow andrea
 Mackenzie Crook: Jaspers
 Ian Hart: Arthur Conan Doyle
 Oliver Fox: Gilbert Cannan
 Angus Barnett: Nana / Sig. Reilly
 Tim Potter: Uncino kapitaina / Lord Carlton
 Toby Jones: Spugna
 Kate Maberly: Wendy
 Jonathan Cullen: Dr. Brighton

Estreinaldia 
Pelikula Veneziako Mostran estreinatu zen. Horrez gain, Telluride Film Festival, Haifa Film Festival, Athens Panorama European Film Festival, Mill Valley Film Festival, Chicago International Film Festival eta Leeds International Film Festival jaialdietan ere ikuskatu ahal izan zen, Erresuma Batuetan estreinatu aurretik (2004ko Urriaren 29an).

2004ko Azaroaren 12an Estatu Batuetara ailegatu zen, argitaratze mugatu batekin, eta hilabete berean, 24an, hedapen zabalago bat izan zuen estatuan.

Harrera 
Rotten Tomatoes-en, filmen inguruko kritkak batzen dituen webgunean, pelikulak %83ko onarpena dauka 202 kritika kontuan hartuta eta batez besteko nota 7,5/10 dauka.

The Times aldizkarian, Wendy Ide-k filmari buruz esan zuen "liluragarria, baina aldi berean idiosinkratikoa" zela eta gehitu zuen, "Drama domestiko, tragedia eta fantasia ugariaren arteko nahasketa bat da, filmak negararazteko nostalgia eragiten dizu, senar-emaztearen hausteak dakarren atsekabearekin, aldi berean Eduardotar aro zorrotz batean girotutako haurren joko bat da. Edozein motako pertsona erakarri zezakeen, nerabeetatik hasita edadetuetararte, edota agian ez du inor erakarriko. Laburbilduz, pelikula honen konbentzionaltasun eza da azken batean haren indar nagusia. Eta tonua zoriz aldatzen bada fantasiaz beteriko giro baten eta errealitate hotz eta latz baten artean, beharbada horrela isladatzen da modu eraginkorrez nolakoa den pelikulako protagonistak buruan duena".

The New York Times aldizkariko Manohla Dargissaid-ek dio, "Pitzadura txikiena ere itxi da pelikula honetan. Erregetzaren kapritxoak eta janzkera arraroak erakutsi beharrean, mota honetako filmek zuzendaritza artistiko bikain bat eskaintzen digute, arreta handia jarriz jantzietan, eta ikuslea jarrera gogoetatsu batekin utziz. Arazoa ez da zuzendariek errealitatearekiko hartzen dituzten askatasun artistikoak, baizik, kasu honetan askatasun eta egokitzapen horiek ez direla guztiz erakargarriak. Izan ere, nahiz eta bai Johnny Deep, baita Kate Winslet eta Davies semeen papera jokatzen duten aktoreek antzezpen atsegin eta egokia duten, ez da haien potentziala mugaraino eramaten".

San Francisco Chronicle aldizkariak Mick LaSalle-ren behaketa uzten digu, "amaiera hain da ederra, hunkigarria eta zuzena, ezen hein handi batean ahazten dugun aurretik datorren gehiena aspergarria dela. Gainera Johnny Deep-en antzezpena ez da erabat estimagarria edo hautemangarria, eta pelikularen ia magia guztia Barrieren obraren eszenetatik eratortzen da. Bestalde, Winslet-en antzezpen indartsua oso preziatua da, zuzenekoa, firmea, irmoa eta oso zintzoa modu gizatiar batean".

Alderaketa errealitatearekin 
Nahiz eta pelikula modu zintzoan saiatzen den Sir James Matthew Barie idazlearen biografia isladatzen, badaude zenbait datu pertsonaiaren benetako bizitzatik urruntzen direnak:
 Sylvia Llewelyn Davies errealitatean bost seme zituen eta ez lau.
 Sylviaren senarra oraindik bizirik zegoen Barriek Llewely Davies familia ezagutu zuenean.
 Sylvia ez zen antzezlanaren estreinaldiaren urte berean hil, baizik 6 urte geroago.
Teoria asko kontuan izan dira Peter Pan pertsonaiaren inspirazioaren iturria ulertzerako orduan. Ezagunena idazleak bere haurtzaroan izandako gertaera traumatikoa litzateke. James oraindik haur bat zenean, bere anaia nagusia David 13 urterekin, izotzean patinatzen ari zela, oreka galdu eta lurrera erori zen buruan kolpe handi bat hartuz, honek bere heriotza eragin zuen. James-ek Margaret Ogilvy (1896) izeneko eleberri biografikoan kontatu dezakeenez, bere amarentzako David semea preziatuena zen eta James-ek ezin izan zuen hutsune hori inoiz bete. Horregatik, askotan bere hildako David anaiaren jantzi eta keinuak erabiltzen zituen bere amaren maitasuna jaso nahian. Uste da Peter Pan pertsonaia idazlearen David anaian oinarrituta dagoela, izan ere, aurretik aipatutako biografian James hurrengoa adierazten du bere anaiaren inguruan: "Ni gizon bilakatu nintzenerako [...] bera oraindik 13 urteko haur bat zen". Peter Pan-en antzera bere anaia haur bat izaten jarraituko zuen bere familiaren memorian.

Sariak

Oscar Sariak 2004

BAFTA

Urrezko Globo Sariak

Erreferentziak

Kanpo estekak 
 Wikiquote webgunean Finding Neverland pelikulako esaldi famatuak aurki daitezke.
 Página web oficial (ingelesez)
 Finding Neverland - Internet Movie Database (ingelesez)
 Finding Neverland - Metacritic (ingelesez).
 Finding Neverland - Rotten Tomatoes (ingelesez).
 Finding Neverland - Box Office Mojo (ingelesez).

Ameriketako Estatu Batuetako filmak
Erresuma Batuko filmak
Drama filmak